Diari Oficial de la Generalitat Valenciana


Sumari del DOGV 5201, del 17-02-2006 (2006/1611)

ACORD de 31 de gener de 2006, del Consell de la Sindicatura de Comptes de la Comunitat Valenciana, pel qual es convoca concurs-oposició per a cobrir una plaça d'auxiliar de gestió informàtica, grup C, sector d'administració general.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5201

Data del DOGV
:   17-02-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/1611


Data del document
:   31-01-2006

Organisme emissor
:   Sindicatura de Comptes

Tipus de document
:   Acord

Descriptors 

:   * concurs administratiu
    * administració regional
    * professió de la informàtica

ACORD de 31 de gener de 2006, del Consell de la Sindicatura de Comptes de la Comunitat Valenciana, pel qual es convoca concurs-oposició per a cobrir una plaça d'auxiliar de gestió informàtica, grup C, sector d'administració general. [2006/1611]  
Conformement al que s'estableix en l'oferta pública d'ocupació per a l'any 2006, aprovada pel Consell de la Sindicatura de Comptes de la Comunitat Valenciana amb data 20 de gener de 2006 (Butlletí Oficial de les Corts Valencianes núm. 165, de data 2 de febrer de 2006, i Diari Oficial de la Generalitat Valenciana núm. 3.913, de data 27 de gener de 2006), amb la delegació prèviament acordada per la Mesa de les Corts Valencianes, i a fi d'atendre les necessitats de personal de la Sindicatura de Comptes de la Comunitat Valenciana, en l'exercici de la competència atribuïda per l'article 17.c) de la Llei de la Generalitat Valenciana 6/1985, d'11 de maig, el Consell de la Sindicatura de Comptes acorda convocar el present concurs-oposició, que es regirà per les següents  
Bases de la convocatòria  
1. Objecte de la convocatòria i normes generals  
1.1 La present convocatòria té per objecte la selecció de personal, mitjançant el sistema de concurs-oposició, per a cobrir una plaça d'auxiliar de gestió informàtica del grup C, sector d'administració general.  
1.2 La convocatòria es regirà pel que es disposa en aquestes bases, i en allò que no s'hi preveja s'aplicarà la normativa considerada en la disposició addicional de la Llei 6/1985, d'11 de maig, de Sindicatura de Comptes.  
1.3 Als efectes del que es disposa en l'article 59.5.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es considerarà efectuada l'oportuna notificació als interessats mitjançant la publicació en els taulers d'anuncis o en els butlletins oficials establits en aquesta convocatòria.  
1.4 La persona que obtinga la plaça objecte d'aquesta convocatòria no podrà compatibilitzar-la amb l'ocupació d'un segon lloc de treball, càrrec o activitat en el sector públic, ni tampoc amb activitats de caràcter privat, tret dels supòsits d'excepció que estableixen les disposicions vigents en matèria d'incompatibilitats.  
2. Condicions dels aspirants  
2.1 Condicions generals  
Per a ser admés a les proves selectives caldrà reunir els requisits següents:  
a) Tenir la nacionalitat espanyola, o la d'un estat membre de la Unió Europea, o del Regne de Noruega, o de la República d'Islàndia. També hi podran participar el cònjuge, els descendents i els descendents del cònjuge dels espanyols i dels nacionals de països membres de la Unió Europea, de Noruega o d'Islàndia, sempre que no estiguen separats de dret, ni siguen menors de vint-i-un anys o majors d'aquesta edat que visquen al seu càrrec. Igualment s'estendrà a les persones incloses en l'àmbit dels tractats internacionals realitzats per la Unió Europea i ratificats per Espanya en els quals siga aplicable la lliure circulació de treballadors.  
b) Tenir complits divuit anys i no haver arribat a l'edat de jubilació.  
c) Estar en possessió del títol de batxiller o equivalent, o tenir complides les condicions per a obtenir-lo abans de l'acabament del termini de presentació de sol·licituds, o bé tenir aprovades abans de la dita data les proves d'accés a la universitat per a majors de vint-i-cinc anys. En el cas de titulacions obtingudes a l'estranger, caldrà posseir la documentació que n'acredite l'homologació.  
d) Posseir la capacitat física i psíquica necessàries per a realitzar les funcions del lloc oferit.  
e) No trobar-se inhabilitat penalment per a l'exercici de les funcions públiques.  
f) No haver sigut separat mitjançant expedient disciplinari de cap administració o ocupació pública.  
2.2 Les condicions per a ser admés a les proves, caldrà reunir-les en el moment de d'acabar el termini de presentació de sol·licituds i mantenir-les durant tot el procés selectiu, fins al moment de la presa de possessió.  
3. Adaptacions per a realitzar les proves  
3.1 Per a les persones discapacitades que ho demanen, el tribunal decidirà sobre l'aplicació de les mesures d'adaptació sol·licitades per poder realitzar les proves, i recaptarà .si ho estima procedent. els dictàmens tècnics necessaris. A aqueix efecte, les persones interessades hauran de formular la petició corresponent en la mateixa sol·licitud que es fa per a participar en el present procediment selectiu. Podran sol·licitar les mesures d'adaptació que necessiten, d'acord amb la següent classificació: 1) Eliminació de barreres arquitectòniques i taula adaptada a la cadira de rodes. 2) Ampliació del temps de duració de l'exercici; caldrà adjuntar un certificat expedit per l'òrgan oficial competent, en el qual s'especifique el diagnòstic i el temps (nombre de minuts) d'ampliació sol·licitat. 3) Augment de grandària dels caràcters de l'examen, per dificultat de visió. 4) Necessitat d'intèrpret, per sordesa. 5) Sistema Braille d'escriptura, per ser invident. 6) D'altres, especificant quines.  
3.2 Si durant el desenvolupament de les proves el tribunal té dubtes raonables sobre la compatibilitat funcional d'un aspirant, podrà demanar el corresponent dictamen de la Comissió Mixta de Discapacitats; en aquest cas l'aspirant podrà participar de forma condicionada en el procés selectiu, però quedarà en suspens la resolució definitiva sobre la seua admissió o exclusió de les proves fins a la recepció del dictamen.  
4. Sol·licituds  
Qui desitge prendre part en aquestes proves selectives, haurà de formalitzar una sol·licitud ajustada al model que figura en l'annex IV.  
5. Drets d'examen  
Els drets d'examen seran de 13,76 euros i s'ingressaran en la Caixa d'Estalvis del Mediterrani, al compte (CCC) número 2090 0340 23 9212675797, del qual és titular la Sindicatura de Comptes. El pagament de la taxa s'acreditarà mitjançant el justificant corresponent.  
La falta de justificació de l'abonament dels drets d'examen determinarà l'exclusió de l'aspirant.  
Les persones amb discapacitat igual o superior al 33%, estan exemptes del pagament dels drets d'examen. Aquests aspirants hauran de presentar la certificació de la Conselleria de Benestar Social, o dels òrgans competents d'altres administracions públiques, que acredite la seua discapacitat igual o superior al 33%.  
Així mateix n'estan exempts del pagament els membres de famílies nombroses de categoria especial. Els membres de famílies nombroses de categoria general gaudiran d'una bonificació del 50% de la taxa; a aqueix efecte, hauran d'adjuntar el títol de família nombrosa en vigor, expedit per l'òrgan competent de la Conselleria de Benestar Social, o pels òrgans competents d'altres administracions públiques.  
Únicament pertocarà tornar les taxes pels drets d'examen en els supòsits i els procediments considerats en l'article 9.4 de la Llei 12/1997, de Taxes de la Generalitat Valenciana.  
6. Presentació de sol·licituds  
6.1 Les sol·licituds aniran adreçades a l'Excm. Sr. Síndic Major de la Sindicatura de Comptes de la Comunitat Valenciana, i presentades en el registre d'aquesta institució, que estarà obert al públic de les 9'00 hores a les 14'00 hores, i que té la seua seu en el número 4 del carrer de Sant Vicent, 46161-València, o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de vint dies hàbils comptadors a partir del següent a l'última publicació d'aquesta convocatòria, que apareixerà en el Butlletí Oficial de les Corts Valencianes i en el Diari Oficial de la Generalitat Valenciana.  
6.2 Els aspirants de nacionalitat espanyola adjuntaran a la sol·licitud una fotocòpia del document nacional d'identitat.  
Els aspirants que no tinguen la nacionalitat espanyola adjuntaran a la sol·licitud, segons s'escaiga, els documents següents:  
Els estrangers que residisquen a Espanya, fotocòpia compulsada del corresponent document d'identitat o passaport i de la targeta de resident comunitari, o de familiar resident comunitari en vigor, o .si és el cas. de la targeta temporal de resident comunitari o de treballador comunitari fronterer en vigor.  
Els aspirants que tinguen nacionalitat de la Unió Europea, de Noruega o d'Islàndia que no residisquen a Espanya, bé perquè resideixen a l'estranger o per trobar-se a Espanya en règim d'estada, hauran de presentar fotocòpia compulsada del document d'identitat o passaport.  
Els familiars dels aspirants anteriors hauran de presentar fotocòpia compulsada del passaport, del visat i .si és el cas. del resguard d'haver sol·licitat la corresponent targeta, o del resguard d'haver sol·licitat l'exempció del visat i la corresponent targeta. Si no s'han sol·licitat aquests documents, hauran de presentar els documents expedits per les autoritats competents que acrediten el vincle de parentiu, i una declaració jurada o promesa de l'espanyol o del nacional de la Unió Europea, de Noruega o d'Islàndia amb qui estiguen vinculats en el sentit de no estar separats de dret del seu cònjuge, i .si és el cas. del fet que l'aspirant viu a expenses seues o està al seu càrrec.  
6.3 En la sol·licitud es manifestarà de manera clara i expressa el compliment dels requisits establits en la base 2 d'aquesta convocatòria.  
6.4 Així mateix, s'adjuntarà a la sol·licitud un currículum, que consistirà en una relació dels mèrits que s'al·leguen per a la fase de concurs i que es realitzarà seguint l'ordre previst en el barem que figura en l'annex III d'aquesta convocatòria. No es presentaran els documents acreditatius dels mèrits fins al moment assenyalat en la base 10.2.  
6.5 La presentació d'una sol·licitud per a participar en la present convocatòria implica l'acceptació d'aquestes bases.  
6.6 Els aspirants que no tinguen la nacionalitat espanyola i que, d'acord amb la base 7.7, estiguen exempts de realització de la prova de castellà, hauran de presentar, juntament amb la sol·licitud, una fotocòpia compulsada del diploma superior d'espanyol com a llengua estrangera establit pel reial decret 826/1988, de 20 de juliol, modificat i completat pel reial decret 1/1992, de 10 de gener; o del certificat d'aptitud en espanyol per a estrangers expedit per les escoles oficials d'idiomes, o fotocòpia d'una titulació acadèmica espanyola expedida per l'òrgan oficial competent en el territori espanyol.  
7. Admissió d'aspirants  
7.1 Els aspirants queden vinculats a les dades que hagen fet constar en les seues sol·licituds, i solament podran demanar-ne la modificació mitjançant un escrit motivat, dins del termini establit en la base 6.1 per a la presentació de sol·licituds.  
7.2 Acabat el termini de presentació de sol·licituds, i havent verificat prèviament que s'han pagat els drets d'examen, l'òrgan convocant o, per delegació seua, el Síndic Major dictarà una resolució, que es publicarà en el Butlletí Oficial de les Corts Valencianes i en el Diari Oficial de la Generalitat Valenciana i que contindrà la relació provisional d'admesos i exclosos a la realització de les proves.  
7.3 En el cas d'error o exclusió, els aspirants podran esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de deu dies hàbils comptadors a partir del següent al de la publicació de la relació provisional d'admesos i exclosos, d'acord amb el que s'estableix en l'article 71 de la Llei de Règim Jurídic de les Administracions Públiques i del Procediment Administratiu Comú.  
7.4 En qualsevol cas, a fi d'evitar errors i .en el supòsit que se'n produïsquen. poder esmenar-los en temps i forma, els aspirants comprovaran no solament que no figuren en la relació provisional d'exclosos, sinó que, a més a més, els seus noms i dades consten correctament en les pertinents relacions d'admesos.  
7.5 Transcorregut el termini anterior, vistes les al·legacions i esmenats els defectes -si n'hi havia-, l'òrgan convocant o, per delegació seua, el síndic major dictarà una resolució que contindrà la llista definitiva d'aspirants definitius admesos i exclosos a la realització de les proves, que es publicarà en el Butlletí Oficial de les Corts Valencianes i en el Diari Oficial de la Generalitat Valenciana.  
7.6 En la resolució per mitjà de la qual es farà pública la llista definitiva d'admesos a la realització de les proves, s'establirà, almenys amb quinze dies d'antelació, la data, el lloc de realització i l'hora de començament de cada una de les dues parts de què consta el primer exercici, així com l'ordre de crida dels aspirants, que començarà per la lletra «P», d'acord amb el resultat del sorteig celebrat el dia 7 d'abril de 2005 (DOGV núm. 4.984, de 13 d'abril de 2005).  
7.7. Prova de coneixement del castellà per als aspirants que no tinguen la nacionalitat espanyola.  
Prèviament a la realització de les proves de la fase d'oposició, els aspirants que no tinguen la nacionalitat espanyola i que del seu origen no es desprenga el coneixement del castellà, hauran d'acreditar-ne el coneixement mitjançant la realització d'una prova, en la qual es comprovarà si tenen un nivell adequat de comprensió i expressió oral i escrita en aquesta llengua.  
El contingut d'aquesta prova s'ajustarà al que es disposa en el reial decret 826/1988, de 20 de juliol (BOE de 29-07-88), per mitjà del qual s'estableixen diplomes acreditatius del coneixement de l'espanyol com a llengua estrangera.  
La prova qualificarà l'aspirant com a apte o no apte, i caldrà obtenir la valoració d'apte per a passar a realitzar els exercicis de la fase d'oposició.  
El lloc i la data de realització d'aquesta prova es donarà a conéixer als interessats en la mateixa resolució en què es faça pública la llista definitiva d'admesos i exclosos.  
Queden eximides de realitzar aquesta prova les persones que estiguen en possessió del diploma superior d'espanyol com a llengua estrangera establit en el reial decret 826/1988, de 20 de juliol, modificat i completat pel reial decret 1/1992, de 10 de gener; o del certificat d'aptitud en espanyol per a estrangers expedit per les escoles oficials d'idiomes, o que acrediten estar en possessió d'una titulació acadèmica espanyola expedida per l'òrgan oficial competent en el territori espanyol.  
8. Proves selectives  
8.1 El procediment de selecció dels aspirants serà el de concurs-oposició, que constarà d'una fase d'oposició, de caràcter eliminatori, i d'una fase de concurs, de caràcter obligatori.  
8.2 Desenvolupament de la fase d'oposició  
La fase d'oposició constarà de dos exercicis obligatoris i eliminatoris.  
8.2.1 Primer exercici. Serà de caràcter teòric i consistirà a contestar per escrit, durant un temps .que determinarà el tribunal. mínim de seixanta minuts i màxim de vuitanta minuts, un qüestionari de seixanta preguntes de tipus test, amb quatre respostes alternatives, de les quals només una serà la correcta, sobre els temes del programa que figura en l'annex I.  
8.2.2 Segon exercici. Serà de caràcter teoricopràctic i constarà de dues parts:   
La primera part consistirà a contestar per escrit, durant un temps .que determinarà el tribunal. mínim d'una hora i màxim de dues hores, deu preguntes referides al programa que figura en l'annex II, proposades pel tribunal.   
La segona part consistirà a resoldre, durant un temps mínim d'una hora i màxim de dues hores, un supòsit pràctic referit al programa de l'annex II, entre dos supòsits com a mínim, proposats pel tribunal.  
8.3 Qualificació dels exercicis  
Pel que fa al primer exercici i a la part primera del segon, el tribunal adoptarà les mesures necessàries per garantir que en la seu correcció no es conega la identitat dels aspirants. Quant a la segona part del segon exercici, es prendran aquestes mesures sempre que les característiques de la prova ho permeten.  
Cada un dels exercicis es qualificarà amb un màxim de trenta punts i caldrà obtenir-ne un mínim de quinze per a superar-lo i passar al següent exercici o a la fase de qualificació final de la fase d'oposició.  
En relació amb el primer exercici, cal assenyalar que el nivell de coneixements mínims exigits per aconseguir quinze punts serà contestar el 50% de respostes correctes netes. Les contestacions errònies es valoraran negativament amb una penalització equivalent a un terç del valor de cada contestació correcta, i les contestacions en blanc no puntuaran. La fórmula de correcció serà:  
Respostes correctes netes = nombre d'encerts . (nombre d'errors/3)  
Una vegada establides les respostes correctes netes, es convertiran en puntuacions finals mitjançant una distribució proporcional.  
Les dues parts del segon exercici es qualificaran de la manera següent:  
a) La primera part es puntuarà fins a un màxim de quinze punts, i caldrà un mínim de sis punts per a superar-la.  
b) La segona part es puntuarà fins a un màxim de quinze punts i caldrà un mínim de sis punts per a superar-la.  
c) La puntuació final de l'exercici vindrà determinada per la suma de les puntuacions obtingudes en cada una de les parts de què consta. Per a superar el segon exercici, caldrà aconseguir la puntuació mínima exigida per a cada una de les parts, i que de la suma de les puntuacions obtingudes en les dues parts resulte una puntuació total mínima de quinze punts.  
8.4 Qualificació final de la fase d'oposició  
La qualificació de la fase d'oposició vindrà determinada per la suma aritmètica de les puntuacions corresponents als dos exercicis. Tot seguit es configurarà una llista, ordenada per puntuació de major a menor, que contindrà tots els aspirants que hagen superat els exercicis de la fase d'oposició, d'acord amb els criteris establits en les bases d'aquesta convocatòria.  
8.5 Fase de concurs  
Solament podran participar en la fase de concurs els aspirants que hagen superat la fase d'oposició.  
Els mèrits al·legats pels participants, caldrà haver-los obtinguts o computats fins a la data d'acabament del termini de presentació d'instàncies.  
La puntuació màxima en la fase de concurs serà de quaranta punts, que es distribuiran d'acord amb el barem que figura en l'annex III.  
8.6 Puntuació final del concurs-oposició  
La qualificació del concurs-oposició vindrà determinada per la suma de les puntuacions obtingudes en les fases de concurs i d'oposició.  
A continuació es configurarà la llista definitiva d'aprovats, que inclourà l'aspirant que haja obtingut la major puntuació.  
Els casos d'empat que es produïsquen es resoldran de la manera següent: s'atendrà en primer lloc a la major puntuació obtinguda en la fase d'oposició i, si persistia l'empat, aquest es dirimirà per la major puntuació obtinguda en els distints apartats del barem del concurs, pel mateix ordre en què figuren relacionats. En el cas de continuar l'empat, s'atendrà la major puntuació obtinguda en el segon exercici. Si encara es mantenia l'empat, aquest es resoldrà per l'ordre alfabètic del primer cognom dels aspirants empatats, ordre que s'iniciarà per la lletra «P», d'acord amb el resultat del sorteig celebrat el dia 7 d'abril de 2005.  
9. Desenvolupament de les proves selectives  
9.1 El primer exercici es realitzarà en el lloc, la data i l'hora que s'establisca en la resolució per mitjà de la qual s'aprove i publique (en el Butlletí Oficial de les Corts Valencianes i en el Diari Oficial de la Generalitat Valenciana) la llista definitiva d'admesos a la realització de les proves. En qualsevol cas, el primer exercici no s'iniciarà abans dels tres mesos des de l'última publicació de la convocatòria. Des de la publicació de les notes del primer exercici, fins al començament del segon, haurà de transcórrer un termini mínim de quaranta-vuit hores i un màxim de vint dies.  
9.2 Els aspirants seran convocats per a cada exercici o prova en crida única.  
Els aspirants hauran de complir en tot moment les instruccions dels membres del tribunal, o del personal ajudant o assessor, durant la realització dels exercicis, per al seu adequat desenvolupament. Qualsevol alteració en el normal desenvolupament dels exercicis per part d'un aspirant, quedarà reflectida en l'acta corresponent; el dit aspirant podrà continuar el desenvolupament de l'exercici amb caràcter condicional, fins que el tribunal prenga una resolució sobre l'incident.  
Abans de l'inici de cada exercici, i sempre que s'estime convenient durant la seua realització, els membres del tribunal, els seus ajudants o assessors comprovaran la identitat dels aspirants mitjançant la presentació del document d'identitat o passaport; a aqueix efecte no seran vàlides les fotocòpies compulsades dels dits documents.  
Els aspirants perdran el seu dret si es personen al lloc de la celebració quan ja hagen començat els exercicis, o si no hi assisteixen, encara que siga per causes justificades.   
D'acord amb el reial decret 192/1988, de 4 de març, durant la realització dels exercicis no es permetrà fumar en el lloc de la seua celebració.  
Els aspirants podran utilitzar, durant la realització de les proves selectives, qualsevol de les llengües oficials de la Comunitat Valenciana.  
9.3 Començades les proves, l'anunci de la celebració de cada una de les dues parts del segon exercici, el farà públic el tribunal en el local en què s'haja realitzat l'anterior exercici o part, i en la seu de la Sindicatura de Comptes de la Comunitat Valenciana, amb una antelació mínima de quaranta-vuit hores.  
No seran convocats per a realitzar la segona part del segon exercici aquells aspirants que no hagen obtingut la puntuació mínima exigida per a superar la primera. A aqueix efecte, el tribunal farà públiques les notes de la primera part en el mateix temps i lloc en què convoque per a la realització de la segona part.  
10. Publicitat de les llistes  
10.1 En acabar cada un dels exercicis de la fase d'oposició, el tribunal publicarà, en el lloc d'examen i en la seu de la Sindicatura de Comptes de la Comunitat Valenciana, la relació d'aspirants que han superat l'exercici, amb expressió del nom, dels cognoms i de la puntuació obtinguda. S'entendrà que han superat la fase de oposició únicament aquells aspirants que hagen obtingut la puntuació mínima exigida per a superar cada un dels exercicis, segons el que es disposa en la base 8.3.  
10.2 Una vegada finalitzada la fase d'oposició, el tribunal, per mitjà d'un anunci, publicarà a la seu de la Sindicatura de Comptes de la Comunitat Valenciana la llista amb la qualificació final de la fase d'oposició a què fa referència la base 8.4, la qual constituirà la llista dels aspirants que han superat la fase d'oposició .per ordre de puntuació. i que han de passar a la fase de concurs.  
Als aspirants inclosos en la citada llista es concedirà un termini de deu dies hàbils perquè presenten tots aquells documents acreditatius dels mèrits prevists en l'annex III que haguessen sigut enumerats en el currículum presentat juntament amb la sol·licitud de participació en el concurs-oposició, d'acord amb el que es preveu en la base 6.4. Si els mèrits que es van al·legar ja consten en el registre de personal de la Sindicatura de Comptes, només caldrà citar-los en el currículum, sense aportar els documents corresponents. Tan sols es valoraran els mèrits al·legats en el currículum.  
10.3 Una vegada baremats els mèrits, el tribunal exposarà a la seu de la Sindicatura de Comptes de la Comunitat Valenciana la llista d'aspirants amb la puntuació obtinguda en la fase de concurs, desglossada en els distints apartats del barem, i es concedirà un termini de deu dies hàbils perquè formulen les reclamacions i esmenes que estimen pertinents en relació amb la baremació.  
10.4 Després de resoldre les possibles al·legacions i esmenes, el tribunal, per mitjà d'un anunci, publicarà a la seu de la Sindicatura de Comptes de la Comunitat Valenciana la relació definitiva en què figurarà l'aspirant aprovat, d'acord amb el que es preveu en la base 8.6.  
En cap cas el tribunal no podrà declarar que han aprovat el procés selectiu un nombre d'aspirants superior al de llocs convocats.  
11. Relació definitiva i presentació de documents  
11.1 El tribunal de selecció elevarà al Consell de la Sindicatura de Comptes la relació definitiva en què figurarà l'aspirant aprovat, a fi que el dit Consell l'aprove i publique en el Butlletí Oficial de les Corts Valencianes i en el Diari Oficial de la Generalitat Valenciana, perquè en el termini de vint dies hàbils, comptadors des del següent al de l'última publicació, aporte davant la Secretaria General de la Sindicatura de Comptes els documents següents:  
11.1.1 Fotocòpia compulsada del document nacional d'identitat o certificació de naixement expedida pel registre civil corresponent, o document equivalent per als nacionals d'altres estats a què fa referència la base 6.2.  
11.1.2 Fotocòpia compulsada del títol acadèmic exigible segons el que s'estableix en la base 2.1.c) de la present convocatòria, o certificació acadèmica que acredite haver realitzat tots els estudis per a obtenir el títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
11.1.3 Declaració de no haver sigut separat mitjançant expedient disciplinari de cap administració o ocupació pública, així com de no trobar-se inhabilitat penalment per a l'exercici de les funcions públiques.  
Per a l'aspirant que no tinga la nacionalitat espanyola, la dita declaració es referirà al fet de no estar sotmés a sanció disciplinària o condemna penal que impedisca en el seu cas l'accés a la funció pública.  
11.1.4 Certificat mèdic acreditatiu de posseir la capacitat física i psíquica necessàries per a realitzar les funcions del lloc oferit.  
11.1.5 Qui supere les proves selectives, acreditarà els seus coneixements de valencià presentant un dels documents prevists en l'article 16.1 del decret 33/1999, de 9 de març, del Govern Valencià.  
Qui no puga acreditar aquests coneixements, segons el que s'estableix en l'article 53 de la Llei de la Funció Pública Valenciana, haurà d'assistir als cursos específics que es convoquen a aqueix efecte. Si no els supera, seguirà obligat a realitzar els cursos successius que organitze l'administració per a l'adquisició del coneixement de valencià exigible, segons l'article 16 del decret 33/1999, de 9 de març.  
11.2 Si dins del termini indicat, i llevat de casos de força major, l'aspirant seleccionat no presenta la documentació acreditativa, o d'aquesta es dedueix que no té algun dels requisits exigits, no podrà ser nomenat personal funcionari de carrera de la Sindicatura de Comptes; sense perjudici de la responsabilitat en què puga haver incorregut per falsejar les seues sol·licituds de participació. El lloc no ocupat per l'aspirant que no haja presentat la documentació quedarà vacant.  
12. Nomenament i adscripció del funcionari  
Transcorregut el termini de presentació de la documentació, el Consell de la Sindicatura de Comptes dictarà un acord, que es publicarà en el Butlletí Oficial de les Corts Valencianes i en el Diari Oficial de la Generalitat Valenciana, per mitjà del qual nomenarà el nou funcionari de carrera de la Sindicatura de Comptes i l'adscriurà al lloc vacant, que és el número 86 de la Relació de Llocs de Treball de la Sindicatura de Comptes.  
13. Tribunal de selecció  
13.1 El tribunal de selecció de la present convocatòria estarà compost per cinc membres, es designarà el mateix nombre de suplents i tindrà la composició següent: president, secretari i tres vocals, dels quals un serà proposat per les organitzacions sindicals conformement a la Llei 9/1987, de 12 de juny. A més a més, podrà assistir a les sessions del tribunal, amb veu però sense vot, un representant del Consell de Personal.  
13.2 La relació nominal dels membres del tribunal serà publicada amb anterioritat a la resolució que aprove la llista definitiva d'admesos i exclosos, o bé incloent-la en aquesta última resolució.  
13.3 Per a la realització de les proves, el tribunal podrà designar els col·laboradors, ajudants i assessors especialistes que estime oportuns.  
13.4 Els membres del tribunal, així com els assessors, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, se n'hauran d'abstenir les persones que haguessen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.5 S'entendrà que està vàlidament constituït el tribunal quan hi assistisca la majoria dels seus membres, entre els quals hauran de figurar en tot cas el president i el secretari, o els seus respectius suplents. El president tindrà vot de qualitat en el cas d'empat. Per a totes les altres qüestions, el funcionament del tribunal s'adaptarà al que s'estableix en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
13.6 Corresponen al tribunal les funcions relatives a la determinació concreta del contingut dels exercicis i a la qualificació dels aspirants, tant en la fase de concurs com en la d'oposició; així com, en general, l'adopció de les mesures necessàries per al correcte desenvolupament de les proves selectives. A aqueix efecte disposarà de la facultat d'interpretar les presents bases.  
13.7 El tribunal, als efectes de gratificacions i indemnitzacions, es regirà pel que es disposa en el decret 24/1997, d'11 de febrer, del Consell de la Generalitat Valenciana, i en l'ordre de 23 de juliol de 1998 (DOGV de 15-09-98), que el desenvolupa; així com per la normativa que puga publicar-se substituint l'anterior.  
13.8 A l'efecte de comunicacions i de qualsevol altra incidència, el tribunal tindrà la seua seu a la Sindicatura de Comptes de la Comunitat Valenciana, carrer de sant Vicent, número 4, 46816-València.  
14. Bossa de treball  
A la finalització del procés selectiu, el Consell de la Sindicatura de Comptes de la Comunitat Valenciana constituirà la bossa de treball, d'acord amb les previsions contingudes en el reglament per mitjà del qual es regula la cobertura temporal de llocs de treball de la Sindicatura de Comptes, aprovat per acord del Consell de la Sindicatura de Comptes de 20 de gener de 2006 (DOGV de 31-01-06 i BOCV de 02-02-06).  
15. Recursos  
15.1 La present convocatòria, les seues bases i tots aquells actes administratius que siguen dictats durant el seu desenvolupament, llevat de les actuacions del tribunal, podran ser impugnats per les persones interessades interposant un recurs contenciós administratiu en el termini de dos mesos, comptadors des del dia següent al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.c) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant del mateix òrgan que vaja dictar l'acte que es recorre, en el termini d'un mes comptador des del dia següent al de la seua publicació, o qualsevol altre recurs que s'estime procedent.  
15.2 Contra els actes del tribunal es podrà interposar recurs d'alçada davant del Consell de la Sindicatura de Comptes, en el termini d'un mes a partir del dia següent al de la seua notificació o publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.  
València, 31 de gener de 2006.. El síndic major de la Sindicatura de Comptes de la Comunitat Valenciana: Rafael Vicente Queralt.  
ANNEX I  
Programa del primer exercici  
1. La Constitució espanyola de 1978, estructura i contingut, drets i deures fonamentals, la seua garantia i suspensió. La Corona. El defensor del poble. La reforma de la Constitució.  
2. Les Corts Generals. Les cambres: composició, atribucions i funcionament. El Govern i l'administració. Relacions entre el Govern i les Corts Generals en la constitució espanyola.  
3. L'Estatut d'Autonomia de la Comunitat Valenciana: característiques generals. El Govern Valencià: composició, estructura i funcions. El President de la Generalitat, elecció i funcions. Reforma de l'Estatut.  
4. Les Corts Valencianes. Sistema electoral. Composició i funcions. Els grups parlamentaris.  
5. La Unió Europea. Història i organització. Tracta de la Unió Europea. L'euro.  
6. Llei Orgànica 2/1982, de 12 de maig, del Tribunal de Comptes.  
7. Els òrgans de control extern de les comunitats autònomes. Relacions amb el Tribunal de Comptes.  
8. La Sindicatura de Comptes de la Comunitat Valenciana. Regulació vigent. Antecedents històrics, competències i àmbit d'aplicació. Referència específica a les entitats locals. Relació amb el Tribunal de Comptes.  
9. Organització de la Sindicatura de Comptes. Aspectes funcionals de la Sindicatura de Comptes: funció fiscalitzadora, funció assessora i funció jurisdiccional. Examen i censura del Compte General. Tramitació parlamentària.  
10. Informes realitzats per la Sindicatura de Comptes. Estructura i contingut dels informes de fiscalització. Procés d'elaboració. Objectius i abast de la fiscalització. Memòria anual d'actuacions de la Sindicatura de Comptes.  
11. L'acte administratiu: concepte, classes i elements. La invalidesa dels actes administratius, nul·litat i anul·labilitat. La revisió dels actes administratius.  
12. La Llei de Règim Jurídic de les Administracions Públiques i del Procediment Administratiu Comú: concepte, contingut i àmbit d'aplicació. Fases del procediment.  
13. La Llei de la Funció Pública Valenciana. Àmbit d'aplicació. Adquisició i pèrdua de la condició de funcionari. Situacions administratives. Accés, promoció, millora d'ocupació i carrera administrativa. Provisió de llocs de treball.  
14. Fulls de càlcul. Funcions condicionals per a la pressa de decisions. L'eina de l'auditoria. Taules de decisió. Creació de plantilles automatitzades. Eines d'hipòtesi. Taules dinàmiques. Disseny de macros.  
15. Bases de dades ACCESS. Disseny de bases de dades, disseny de consultes.  
16. Client de correu electrònic. Configuració per a servidors Exchange.  
17. Navegador web. Configuració i seguretat.  
18. Serveis de transferències de fitxers.  
ANNEX II  
PROGRAMA DEL SEGON EXERCICI  
I. ARQUITECTURA D'ORDINADORS  
1. Estructura i funcionament de la CPU.  
2. Tipus de memòria. Jerarquia de memòries. Modes de direccionament.  
3. Components de l'ordinador i funcionament. Plaques base, CPU, busos, discs durs. Perifèrics d'E/S.  
II. XARXES  
4. Electrònica de la xarxa: configuració d'hubs, switches, routers i gateways.  
5. Configuració i gestió dels tallafocs. DMZ, LAN, WAN  
6. TCP/IP: direccions IP, subxarxes, ICMP, ARPARP, protocols de les rutes.  
7. Serveis d'Internet: configuració de servidors (SMTP, WWW, DNS, DHCP, FTP, TELNET, etc.).  
8. Seguretat en les xarxes: xarxes privades virtuals. IPSEC, PPTP.  
9. Arquitectura OSI. La capa física, la capa d'enllaç, capa de xarxa, capa de transport, etc.  
III. COMUNICACIONS  
10. Xarxes públiques de transmissió de dades: x.25, FRAME RELAY, ATM, RDSL, ADSL.  
11. Mitjans de transmissió: per trenat, cable coaxial, fibra òptica, transmissió sense fils.  
12. Modems: tipus de línia de transmissió, tipus de modulació. Normativa del CCITT (ITU-T).  
IV. SEGURETAT INFORMÀTICA  
13. Signatura digital  
14. Certificats de servidors web  
15. Procediments de còpies de seguretat  
16. Polítiques de seguretat en xarxes locals  
V. SISTEMES OPERATIUS  
17. Arquitectura dels sistemes operatius: gestió dels processos, gestió de memòria, gestió d'arxius.  
18. Seguretat i protecció: amenaces i objectius de seguretat. Polítiques de seguretat. Criptografia, cucs i virus.  
19. Dominis de windows nt i windows 2000: directori actiu de windows 2000. Relacions de confiança, administració d'usuaris, perfils d'usuari.  
20. Registre de windows: claus i valors. Mantenir seguretat del registre. Importar o exportar claus de registre.  
21. Seguretat en windows 2000: configuració i aplicació de plantilles de seguretat. Configuracions de seguretat, directives de seguretat. Privilegis i drets d'usuari.  
VI. AUDITORIA INFORMÀTICA  
22. El procés d'auditoria de sistemes d'informació  
23. Administració, planificació i organització dels sistemes d'informació.  
24. Infraestructura tècnica i pràctiques operatives.  
25. Protecció dels actius d'informació.  
26. Recuperació de desastres i continuïtat de negoci.  
27. Desenvolupament, adquisició, implementació i manteniment dels sistemes d'aplicació del negoci.  
28. Avaluació del procés de negoci i administració del risc.  
VII. LLENGUATGES DE PROGRAMACIÓ  
29. Programació en Internet. Llenguatges HTML i llenguatges d'script. PHP, ASP.  
ANNEX III  
Barem de la fase de concurs  
En la fase de concurs a què es refereix la base 8.6 de la present convocatòria, la valoració dels mèrits s'efectuarà d'acord amb el barem següent:  
A) Experiència professional. Aquest concepte es valorarà fins a un màxim de 23 punts, d'acord amb els criteris següents:  
1. Per cada mes complet de servei en actiu en òrgans de control extern de les administracions públiques, ocupant llocs de treball dels grups C o superior directament relacionats amb l'administració, manteniment i seguretat d'una xarxa informàtica: 0,25 punts.  
2. Per cada mes complet de servei en actiu en òrgans de control extern de les administracions públiques ocupant llocs de treball diferents als indicats en el subapartat anterior: 0,15 punts.  
3. Per cada més complet de servei en actiu en qualsevol administració pública, ocupant llocs de treball dels grups C o superior directament relacionats amb l'administració, manteniment i seguretat d'una xarxa informàtica: 0,12 punts.  
4. Per cada mes complet de servei en actiu en qualsevol administració pública ocupant llocs de treball no inclosos en el subapartat anterior: 0,08 punts.  
5. Per cada mes complet de servei en actiu en el sector privat, en funcions directament relacionades amb l'administració, manteniment i seguretat d'una xarxa informàtica: 0,08 punts.  
B) Formació. Aquest concepte es valorarà, fins a un màxim de 17 punts, d'acord amb els criteris següents:  
1. Titulació acadèmica: màxim 4 punts.  
Per cada titulació acadèmica de nivell igual o superior a l'exigit per a pertànyer al grup C, exclosa la que hi haja servit: 2 punts. A tal efecte es puntuarà el nivell més alt de titulació acreditada, entenent que s'hi inclouen aquelles altres titulacions necessàries per a obtenir-la. Quan la titulació igual o superior a l'exigida, d'acord amb el que es preveu en l'escala anterior, estiga directament vinculada amb la plaça convocada, s'adjudicaran uns altres 2 punts addicionals, considerant en aquest supòsit com a titulació varolable les relacionades de manera directa amb la informàtica.  
2. Cursos de formació i perfeccionament: màxim 7 punts.  
Es valoraran els cursos de formació i perfeccionament que estiguen relacionats amb les funcions pròpies de la plaça convocada segons la Relació de Llocs de Treball de la Sindicatura de Comptes de la Comunitat Valenciana, segons l'escala següent:  
De 90 o més hores: 4,00 punts  
De 60 o més hores: 3,00 punts  
De 40 o més hores: 2,00 punts  
De 25 o més hores: 1,20 punt  
De 15 o més hores: 0,60 punts  
Sols es valoraran per aquest concepte els cursos que hagen sigut convocats, organitzats o homologats pels òrgans de control extern, universitats, fundacions universitàries, instituts o escoles oficials, les comissions de formació dels òrgans de control extern de les administracions públiques o qualsevol altre centre o organismes públic de formació. No s'adjudicarà cap puntuació per activitats de naturalesa diferent dels cursos, com ara seminaris, jornades, aplecs, taules redones, debats o anàlegs.  
En cap cas es puntuaran en aquest subapartat ni en l'anterior de titulació acadèmica, els cursos de valencià i d'idiomes, ni els cursos pertanyents a una carrera universitària, cursos de doctorat i els de diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
3. Valencià: màxim 4 punts.  
El coneixement del valencià es valorarà, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord a l'escala següent:  
Coneixement oral: 0,75 punts  
Grau elemental: 1,50 punt  
Grau mitjà: 2,50 punts  
Grau superior: 4,00 punts  
La valoració del coneixement de valencià s'efectuarà puntuant exclusivament el nivell més alt obtingut.  
4. Idiomes comunitaris: màxim 2 punts  
Es valorarà el coneixement de llengües oficials de la Unió Europea, a raó de 0,50 punts per cicle formatiu complet. El dit coneixement s'acreditarà documentalment mitjançant certificats expedits per les universitats o escoles oficials d'idiomes.  
ANNEX IV  
Model d'instància  
Cognoms:  
Nom:  
Data de naixement:  
Nacionalitat:  
Document d'identitat o passaport número:  
Domicili:  
Població:  
Codi postal:  
Telèfon:  
Vist l'acord del Consell de la Sindicatura de Comptes de la Comunitat Valenciana, pel qual es convoca concurs-oposició per a cobrir una plaça d'auxiliar de gestió informàtica, grup C, sector d'Administració general, les bases de la qual accepte en la seua integritat, al mateix temps que declare expressament reunir els requisits establits en la base segona, els quals acreditaré documentalment d'acord amb la base onzena,  
SOL.LICITE que em consideren presentat al concurs-oposició.  
Al mateix temps sol·licite que per raó de discapacitat s'apliquen en l'execució dels exercicis les següents mesures d'adaptació (incloeu aquest paràgraf quan pertoque i assenyaleu amb una X les mesures sol·licitades):  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de duració de l'exercici. Haureu d'adjuntar un certificat expedit per l'òrgan oficial competent, que especifique el diagnòstic i el temps (nombre de minuts) d'ampliació que sol·liciteu.  
3) Augment de grandària dels caràcters de l'examen, per dificultat de visió.  
4) Necessitat d'intèrpret a causa de la sordesa.  
5) Sistema Braille d'escriptura per invident.  
6) D'altres, especificant quines:  
Documents que presente:  
. Fotocòpia del DNI, si es tracta d'espanyols.  
. Els aspirants que no tinguen la nacionalitat espanyola hauran de presentar la documentació prevista en la base 6.2.  
. Així mateix, els aspirants que no tinguen la nacionalitat espanyola adjuntaran, si escau, la documentació acreditativa que estan exempts de realitzar la prova de castellà. En un altre cas, hauran de realitzar aquesta prova, d'acord amb el que preveu la base 7.7.  
. Còpia del resguard acreditatiu del pagament dels drets d'examen establits en la base 5, o .si és el cas. el certificat acreditatiu de posseir una discapacitat igual o superior al 33%, o .si és el cas. el títol de família nombrosa en vigor. L'ingrés de 13,76 euros es farà en la Caixa d'Estalvis del Mediterrani, (CCC) 2090 0340 23 7630986212, del qual és titular la Sindicatura de Comptes.  
. Si és el cas, certificat expedit per l'òrgan oficial competent que especifique el diagnòstic i el temps (nombre de minuts) d'ampliació que es sol·licita per raó de la discapacitat.  
. Currículum que comprenga els mèrits que s'al·leguen per a la fase de concurs. No es presentaran els documents acreditatius dels mèrits fins el moment assenyalat en la base 10.2 de la convocatòria.  
València, de de 2006  
(signatura de la persona interessada)  
EXCM. SR. SÍNDIC MAJOR DE LA SINDICATURA DE COMPTES DE LA COMUNITAT VALENCIANA. C/ Sant Vicent, 4. 46241-València  
ANNEX V  
Presentació de documentació acreditativa dels mèrits computables en la fase de concurs, segons la relació al.legada en el currículum presentat juntament amb la sol.licitud de participació en el concurs-oposició  
Sr./Sra. ..., document d'identitat o passaport número ..., en relació amb el concurs-oposició convocat per a cobrir una plaça d'auxiliar de gestió informàtica, grup C, sector d'administració general, i havent superat tots els exercicis eliminatoris de la fase d'oposició, tramet adjunta la documentació acreditativa dels mèrits i de l'experiència al·legats en el currículum que vaig presentar al seu dia juntament amb la sol·licitud de participació en el procediment selectiu, a l'efecte de baremar la fase de concurs, d'acord amb el que s'estableix en la base 10.2 de la convocatòria.  
València, ... de ... de 2006  
(signatura de la persona interessada)  
EXCM. SR. SÍNDIC MAJOR DE LA SINDICATURA DE COMPTES DE LA COMUNITAT VALENCIANA. C/ Sant Vicent, 4. 46859-València